রাজপদবি হারালেন হ্যারি-মেগান
যুক্তরাজ্যের ডিউক অব সাসেক্স প্রিন্স হ্যারি ও তার মার্কিন স্ত্রী ডাচেস অব সাসেক্স মেগান মার্কেল তাদের রাজকীয় উপাধি খুইয়েছেন। এ দম্পতি তাদের হিজ/হার রয়্যাল হাইনেস (এইচআরএইচ) উপাধি আর ব্যবহার করতে পারবেন না। চলতি বছরের বসন্ত থেকেই এটি কার্যকর হবে। শনিবার এক রাজ ঘোষণায় এ তথ্য জানিয়েছে বাকিংহাম প্রাসাদ। এ দম্পতি আনুষ্ঠানিকভাবে আর ব্রিটেনের রানীর প্রতিনিধিত্বও করবেন না। প্রিন্স হ্যারি ও মেগান জানিয়েছেন, যুক্তরাজ্যে তাদের পারিবারিক বাসস্থান ফ্রগমোর কটেজ সরকারি অর্থে সংস্কার করতে যে ২৪ লাখ পাউন্ড ব্যয় হয়েছে তা শোধ করে দেব। চলতি মাসের প্রথম দিকে এ দম্পতি রাজকীয় দায়িত্ব থেকে সরে দাঁড়ানোর ঘোষণা দিয়েছিলেন। হুট করে হ্যারি-মেগানের নেয়া ওই সিদ্ধান্তে বড় ধাক্কা খান রাজপরিবারের জ্যেষ্ঠ সদস্যরা। এ বিষয়ে সিদ্ধান্ত নিতে সোমবার হ্যারির সঙ্গে আলোচনায় বসেন রাজপরিবারের জ্যেষ্ঠ সদস্যরা। ওই আলোচনার পরিপ্রেক্ষিতেই বাকিংহাম প্রাসাদ থেকে এ বিবৃতি এল বলে জানিয়েছে বিবিসি।

যুক্তরাজ্যের ডিউক অব সাসেক্স প্রিন্স হ্যারি ও তার মার্কিন স্ত্রী ডাচেস অব সাসেক্স মেগান মার্কেল তাদের রাজকীয় উপাধি খুইয়েছেন। এ দম্পতি তাদের হিজ/হার রয়্যাল হাইনেস (এইচআরএইচ) উপাধি আর ব্যবহার করতে পারবেন না। চলতি বছরের বসন্ত থেকেই এটি কার্যকর হবে। শনিবার এক রাজ ঘোষণায় এ তথ্য জানিয়েছে বাকিংহাম প্রাসাদ। এ দম্পতি আনুষ্ঠানিকভাবে আর ব্রিটেনের রানীর প্রতিনিধিত্বও করবেন না। প্রিন্স হ্যারি ও মেগান জানিয়েছেন, যুক্তরাজ্যে তাদের পারিবারিক বাসস্থান ফ্রগমোর কটেজ সরকারি অর্থে সংস্কার করতে যে ২৪ লাখ পাউন্ড ব্যয় হয়েছে তা শোধ করে দেব। চলতি মাসের প্রথম দিকে এ দম্পতি রাজকীয় দায়িত্ব থেকে সরে দাঁড়ানোর ঘোষণা দিয়েছিলেন। হুট করে হ্যারি-মেগানের নেয়া ওই সিদ্ধান্তে বড় ধাক্কা খান রাজপরিবারের জ্যেষ্ঠ সদস্যরা। এ বিষয়ে সিদ্ধান্ত নিতে সোমবার হ্যারির সঙ্গে আলোচনায় বসেন রাজপরিবারের জ্যেষ্ঠ সদস্যরা। ওই আলোচনার পরিপ্রেক্ষিতেই বাকিংহাম প্রাসাদ থেকে এ বিবৃতি এল বলে জানিয়েছে বিবিসি।